Καπόνι (ψάρι)

Το καπόνι (Chelidonichthys obscurus - Χελιδωνιχθύς ο ορφνός) είναι ένα επίμηκες ψάρι με πλατύ και μεγάλο κεφάλι. Το μήκος του κυμαίνεται γύρω στα 20 cm με μέγιστο μήκος που φτάνει και τα 40 cm. 

Το διαιτολόγιο του περιλαμβάνει τροφές όπως μαλάκια και οστρακόδερμα. 

Αναπαράγεται την περίοδο του καλοκαιριού και το συναντάμε συνήθως στον ανατολικό Ατλαντικό Ωκεανό από τη Μεγάλη Βρετανία μέχρι τη Μαδέρα και τα νότια της Αφρικής. Επίσης συναντάται και στη Μεσόγειο.
 
Όσον αφορά το βιότοπο, το καπόνι είναι βενθικό είδος και ο βιότοπος του περιέχει μαλακούς πυθμένες. Συναντάται σε βάθη μέχρι 170 m με συχνότητα εμφάνισης γύρω στα 75 m .

Είναι ένα είδος το οποίο αν και αλιεύεται έντονα γιατί είναι κατεξοχήν ψάρι για διαφόρων ειδών σούπες, δεν περιλαμβάνεται στα απειλούμενα είδη. Τέλος το χρώμα του είναι κοκκινοπορτοκαλί. Λεπτομερέστερα, στη ράχη του είναι κόκκινο και στην κοιλιά προς το πορτοκαλί. Τα πλευρικά πτερύγιά του έχουν χρώμα βαθύ μπλε ενώ τα υπόλοιπα πτερύγιά του είναι σχεδόν ροδοκόκκινα.

Σκορπαινόμορφα